# Fi del Serpentari

Fi del Serpentari (φ Ophiuchi) és un estel en la constel·lació del Serpentari de magnitud aparent +4,29. Es troba, d'acord amb la nova reducció de les dades de paral·laxi d'Hipparcos, a 244 anys llum del Sistema Solar.

## Característiques

Fi del Serpentari és un gegant groc-ataronjat de tipus espectral G9III, classificat també com a G8IIIa. Té una temperatura efectiva de 5023 K —5180 K segons un altre estudi—i una lluminositat 71 vegades superior a la lluminositat solar. Les seves característiques són semblants a les de la component més freda de Capella (α Aurigae) o a les de Vindemiatrix (ε virginis).
Fi del Serpentari, amb una massa 2,96 vegades major que la massa solar, evidència una metal·licitat major que la del Sol ([Fe/H] = +0,20). Quant a la seva grandària, el seu diàmetre —calculat a partir de models teòrics— és 11 vegades més gran que el del Sol i gira sobre si mateix amb una velocitat de rotació projectada de 5,0 km/s. Té una edat estimada entre 354 i 510 milions d'anys i, com la major part dels estels del nostre entorn, és un estel del disc fi.

## Referències

* ↑ «The Perkins catalog of revised MK types for the cooler stars» (en anglès). The Astrophysical Journal Supplement Series, 10-1989, pàg. 245–266. DOI: 10.1086/191373.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 3 «The lithium abundances of a large sample of red giants» (en anglès). Astrophysical Journal, 2, 31-03-2014, pàg. 94. DOI: 10.1088/0004-637X/785/2/94.
* ↑ David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ Afirmat a: Gaia DR3. Indicat a la font segons: SIMBAD. Llengua del terme, de l'obra o del nom: anglès. Data de publicació: 13 juny 2022.
* 1 2 phi Oph -- Star in double system (SIMBAD)
* ↑ Phi Ophiuchi Arxivat 2016-03-04 a Wayback Machine. (The Bright Star Catalogue)
* 1 2 Wu, Yue; Singh, H. P.; Prugniel, P.; Gupta, R.; Koleva, M. «Coudé-feed stellar spectral library - atmospheric parameters». SAO/NASA ADS Astronomy Abstract Service. A71.
* 1 2 Massarotti, Alessandro; Latham, David W.; Stefanik, Robert P.; Fogel, Jeffrey «Rotational and Radial Velocities for a Sample of 761 HIPPARCOS Giants and the Role of Binarity». SAO/NASA ADS Astronomy Abstract Service. pp. 209-231.
* 1 2 Takeda, Y.; Sato, B.; Murata, D. «Stellar Parameters and Elemental Abundances of Late-G Giants». SAO/NASA ADS Astronomy Abstract Service. pp. 781 - 802.
* ↑ Hekker, S.; Meléndez, J. «Precise radial velocities of giant stars. III. Spectroscopic stellar parameters». SAO/NASA ADS Astronomy Abstract Service. pp. 1003-1009.
* ↑ Soubiran, C.; Bienaymé, O.; Mishenina, T. V.; Kovtyukh, V. V. «Vertical distribution of Galactic disk stars. IV. AMR and AVR from clump giants». SAO/NASA ADS Astronomy Abstract Service. pp. 91-101.